# Zozibini Tunzi

Zozibini Tunzi (Tsolo, Hegoafrika, 1993ko irailaren 18a) hegoafrikar modeloa, edertasun lehiaketetan jardun duena. 2019an Miss Unibertso edertasun-lehiaketa irabazi zuen, bere herrialderako titulu hori irabazi zuen hirugarren emakume hegoafrikarra izan zen Margaret Gardiner, Miss Unibertso 1978 eta Demi-Leigh Nel-Peters, Miss Universo 2017ren ondoren. Zozibini lehiaketaren historian denbora gehien eman duen Miss Unibertso da, 525 egunekin (urte bat, 5 hilabete eta 8 egun), Covid-19ren pandemia zela-eta Miss Unibertsoren 69. edizioa atzeratu egin zelako. Zozibinik 2021eko maiatzaren 16an koroatu zuen Miss Unibertso 2020 Andrea Meza mexikarra, zeinak, bitxia bada ere, erreginaldi-denbora laburrena izan zuen.
Zozibinik 2019an Miss Hegoafrika irabazi zuenean, Hegoafrikako afrikanerra ez zen lehen edertasun-erregina bihurtu zen.

## Biografia
### Lehen urteak eta ikasketak

Zozibini Tunzi Lurmutur Ekialdeko Tsolo herrian jaio zen, Hegoafrikan. Inguruko herri batean Sidwadwenin hazi zen. Philiswa Nadapturen eta Lungisa Tunziren alaba da. Bi ahizpa ditu. Geroago, Lurmutur Hirira joan zen, eta Los Jardines-eko auzo pobre batean bizi izan zen, Lurmutur Penintsulako Unibertsitate Teknologikora joateko. Han, lizentziatura lortu zuen harreman publikoetan eta irudien kudeaketan, 2018an.

## Edertasun lehiaketak
### Miss Hegoafrika

Miss Hegoafrika irabazi aurretik, Tunzi Lurmutur Penintsulako Teknologia Unibertsitatean harreman publikoen kudeaketan lizentziatura bat amaitzen ari zen, eta Ogilvy Cape Towneko harreman publikoen sailean aritu zen lanean, pasante graduatu gisa.

### Miss Unibertso 2019

2019ko abenduaren 8an Miss Unibertso 2019 izendatu zuten, gizartean estereotipoak eta estigmak hautsiz. Miss Unibertso erakundearen koroa berria estreinatu zuen, «Power of Unity Crown» izenekoa, Suitzako eta Emirerrietako Mouawad bitxi-enpresak egina.

### Miss Unibertso izan ondoren

The Woman King (Emakueme errege) filmean egin zuen debuta Tunzik. Gina Prince-Bythewoodek zuzendu zuen filma, eta 2022ko irailaren 16an estreinatu zen.

## Filmografia

| Urtea | Izenburua | Rola | Oharrak |
| 2022 | The Woman King | Efe | |

## Erreferentziak

* ↑ Lapin, Tamar. (9 de diciembre de 2019). «Miss South Africa Zozibini Tunzi crowned Miss Universe 2019» New York Post.
* ↑ CNN, Christina Maxouris. «Miss South Africa crowned 2019 Miss Universe» CNN.
* ↑ «Look! Miss SA, Zozibini Tunzi, is living her best life in Atlanta» TimesLIVE.
* ↑ «Miss South Africa 2019: Meet the 16 finalists - pictures» The South African 11 de julio de 2019.
* ↑ Puteri Indonesia Is Expected To Continue To Promote Tourism And The Country's Creative Economy. Ministry of Tourism (Indonesia) 2020-03-11.
* ↑ «Verificación de seguridad | LinkedIn» www.linkedin.com.
* ↑ (Ingelesez) Patches, Matt. (2022-09-17). «The Woman King director on what really matters in a historical epic» Polygon (Noiz kontsultatua: 2024-05-06).
* ↑ (Gaztelaniaz) «Así es la vida de Zozibini Tunzi después de Miss Universo» TELEMUNDO.com 2021-11-22 (Noiz kontsultatua: 2024-05-06).

## Kanpo estekak

* Datuak: Q66332051
* Multimedia: Zozibini Tunzi / Q66332051
| Aurrekoa: Catriona Gray, Filipinak | Miss Unibertso 2019 | Hurrengoa: Andrea Meza, Mexiko |